E-Mage 4 Web
Med E-Mage 4 Web kan du raskt og enkelt lage flotte gallerier av familiebildene dine, eller et galleri til hjemmesiden din.

Hvis du ikke fjerner haken under installasjonen, starter programmet når installasjonen er ferdig. Det første du ser er en liten dialogboks som forteller deg hvilke trinn du må gjennomgå for å lage et galleri. Klikk på OK.

For å sette inn bilder i galleriet ditt, klikker du først på knappen med de hvite papirene og det grønne krysset. Deretter finner du de bildene du vil bruke, og klikker på OK. Du kan også velge å finne en hel mappe med filer du vil bruke. Klikk på knappen ved siden av og finn den mappen du vil bruke. Til slutt klikker du på OK.

For å lage galleriet, klikker du på menyen Run og velger GO. Du får deretter en liste over hva programmet vil foreta seg. Husk å legge merke til hvor programmet plasserer filen med galleriet. Til slutt får du et forhåndsbilde av hvordan galleriet ditt vil se ut.

Du kan alltid komme ut av programmet ved å klikke på menyen File og velge Exit.